CELEX: 32020D1007(01)
Language: sl
Date: 2020-09-02 00:00:00
Title: Sklep Organa za evropske politične stranke in evropske politične fundacije z dne 2. septembra 2020 o zavrnitvi registracije European Alliance for Freedom and Democracy ASBL (Besedilo v angleškem jeziku je edino verodostojno) 2020/C 331/05

7.10.2020   
               
               
                  SL
               
               
                  Uradni list Evropske unije
               
               
                  C 331/7
               
            
         Sklep Organa za evropske politične stranke in evropske politične fundacije
         z dne 2. septembra 2020
         o zavrnitvi registracije European Alliance for Freedom and Democracy ASBL
         (Besedilo v angleškem jeziku je edino verodostojno)
         (2020/C 331/05)
         ORGAN ZA EVROPSKE POLITIČNE STRANKE IN EVROPSKE POLITIČNE FUNDACIJE –
         ob upoštevanju Pogodbe o delovanju Evropske unije,
         ob upoštevanju Uredbe (EU, Euratom) št. 1141/2014 Evropskega parlamenta in Sveta z dne 22. oktobra 2014 o statutu in financiranju evropskih političnih strank in evropskih političnih fundacij (1), zlasti člena 9 uredbe,
         ob upoštevanju vlog za registracijo European Alliance for Freedom and Democracy ASBL,
         ob upoštevanju naslednjega:
         
                     (1)
                  
                  
                     Organ za evropske politične stranke in evropske politične fundacije (v nadaljnjem besedilu: organ) je od European Alliance for Freedom and Democracy ASBL (s kratico EAFD) 27., 28. in 29. julija 2020 (2) prejel več vlog, da se registrira kot evropska politična stranka.
                  
               
                     (2)
                  
                  
                     1., 5. in 13. avgusta 2020 je organ od EAFD prejel dodatno dokumentacijo (v nadaljnjem besedilu se za dokumentacijo in zgoraj navedene vloge uporabi izraz „vloga“).
                  
               
                     (3)
                  
                  
                     Organ je 14. avgusta 2020 sprejel predhodno oceno in jo naslovil na EAFD. V njej je predstavil svoje predhodno stališče, da vloga ne izpolnjuje najmanj enega od pogojev iz določb v členu 3(1) Uredbe (EU, Euratom) št. 1141/2014.
                  
               
                     (4)
                  
                  
                     EAFD zlasti ni dokazal, da izpolnjuje pogoj iz točke (b) člena 3(1) Uredbe (EU, Euratom) št. 1141/2014 (zahteve minimalne zastopanosti).
                  
               
                     (5)
                  
                  
                     V skladu s to določbo mora vlagatelj za registracijo evropske politične stranke dokazati, da so stranke, ki so vanjo včlanjene, v vsaj četrtini držav članic Evropskega parlamenta zastopane v nacionalnih parlamentih, regionalnih parlamentih ali regionalnih skupščinah ali da so prejele vsaj tri odstotke oddanih glasov v vsaj četrtini držav članic Evropskega parlamenta na zadnjih volitvah v Evropski parlament.
                  
               
                     (6)
                  
                  
                     Organ je v predhodni oceni EAFD pozval, naj morebitne pisne pripombe predloži do 31. avgusta 2020, in ga obvestil, da vloga v vsakem primeru ni popolna.
                  
               
                     (7)
                  
                  
                     EAFD je na predhodno oceno odgovoril 20. avgusta 2020 ter 24., 26. in 27. avgusta 2020 predložil dodatne dokumente.
                  
               
                     (8)
                  
                  
                     Po pregledu odgovora EAFD na predhodno oceno in predloženih dodatnih dokumentov organ še vedno zavzema stališče, da se vloga zavrne, saj EAFD ni dokazal, da izpolnjuje zahteve minimalne zastopanosti.
                  
               
                     (9)
                  
                  
                     EAFD je pred predhodno oceno predložil obrazce za članstvo, ki zadevajo naslednje države: (i) Avstrijo, (ii) Hrvaško, (iii) Ciper, (iv) Italijo, (v) Nizozemsko, (vi) Portugalsko in (vii) Švedsko.
                  
               
                     (10)
                  
                  
                     Za Hrvaško in Nizozemsko EAFD ni predložil dokazil o zastopanosti strank članic v Evropskem parlamentu oziroma v nacionalnih ali regionalnih parlamentih in skupščinah v teh državah članicah. Obrazca za članstvo namreč za Hrvaško ni vložila nacionalna politična stranka in za Nizozemsko ne regionalna politična stranka.
                  
               
                     (11)
                  
                  
                     V zvezi z Italijo so preverjanja organa in mnenje italijanske nacionalne kontaktne točke iz Uredbe (EU, Euratom) št. 1141/2014 (Commissione di Garanzia degli Statuti e per la Trasparenza e il Controllo dei Rendiconti dei Partiti Politici) pokazala, da politična stranka 10 Volte Meglio, ki jo je EAFD navedel kot svojo italijansko članico, v nasprotju z navedenim v obrazcu za članstvo ni zastopana v italijanskem parlamentu.
                  
               
                     (12)
                  
                  
                     Obrazci za članstvo, ki jih je predložil EAFD, so imeli tudi številne formalne pomanjkljivosti (npr. več različic, napačna sklicevanja, nedoslednosti).
                  
               
                     (13)
                  
                  
                     EAFD je v odgovoru na predhodno oceno navedel „V tem trenutku ima EAFD člane (stranke in fizične osebe, ki so poslanci Evropskega parlamenta) iz (i) Avstrije, (ii) Cipra, (iii) Italije, (iv) Portugalske, (v) Švedske, (vi) Nizozemske in (vii) Hrvaške“.
                  
               
                     (14)
                  
                  
                     EAFD je izrazil namero predložiti dokazila, da so parlamentarci, ki so podpisali obrazce za članstvo na Hrvaškem in Nizozemskem, izvoljeni poslanci Evropskega parlamenta (3).
                  
               
                     (15)
                  
                  
                     EAFD je prav tako pojasnil, da je v primeru Italije obrazec za članstvo nastal na podlagi nepravilnih podatkov ter da bo predložil dokumente za dodatnega člana.
                  
               
                     (16)
                  
                  
                     Po mnenju organa v odgovoru EAFD ni elementov, na podlagi katerih bi lahko spremenil predhodno stališče.
                  
               
                     (17)
                  
                  
                     Glede predstavništva na podlagi posameznih parlamentarcev prvi pododstavek točke (b) člena 3(1) Uredbe (EU, Euratom) št. 1141/2014 določa, da „stranka ali njeni člani so poslanci Evropskega parlamenta, nacionalnih parlamentov, regionalnih parlamentov ali regionalnih skupščin v vsaj eni četrtini držav članic“ (poudarek dodan).
                  
               
                     (18)
                  
                  
                     V zvezi s tem Uredba (EU, Euratom) 2018/673 Evropskega parlamenta in Sveta z dne 3. maja 2018 o spremembi Uredbe (EU, Euratom) št. 1141/2014 izrecno določa, da „bi bilo treba pri teh zahtevah minimalne zastopanosti upoštevati le politične stranke, ne pa posameznike“ (4).
                  
               
                     (19)
                  
                  
                     EAFD za Hrvaško in Nizozemsko ni navedel političnih strank, prav tako se ni mogel sklicevati na politično stranko v Italiji, kot določa uvodna izjava (11).
                  
               
                     (20)
                  
                  
                     Tudi drugi pododstavek točke (b) člena 3(1) Uredbe (EU, Euratom) št. 1141/2014 določa, da „stranka [vlagatelj] ali njeni člani so v vsaj četrtini držav članic prejeli vsaj tri odstotke oddanih glasov v vsaki od teh držav članic na zadnjih volitvah v Evropski parlament“ (poudarek dodan).
                  
               
                     (21)
                  
                  
                     EAFD ni predložil dokazil, da EAFD ali njegove stranke članice izpolnjujejo to zahtevo, v vsakem primeru pa bi se smiselno uporabile navedene določbe iz uvodne izjave (19).
                  
               
                     (22)
                  
                  
                     Glede na navedeno zadeva dokumentacija o zastopanosti, ki bi jo lahko potencialno upoštevali, zgolj štiri države članice: (i) Avstrijo, (ii) Ciper, (iii) Portugalsko in (iv) Švedsko. To pa ne zadostuje za izpolnitev zahtev minimalne zastopanosti, v skladu s katerimi mora biti stranka zastopana v vsaj sedmih državah članicah.
                  
               
                     (23)
                  
                  
                     Ta zaključek bi ostal enak, četudi bi EAFD predložil dokumentacijo za dodatnega člana, domnevno iz dodatne države članice, kar je napovedal v odgovoru na predhodno oceno.
                  
               
                     (24)
                  
                  
                     Glede na navedeno organu ni treba oceniti utemeljenosti drugih delov vloge –
                  
               SPREJME NASLEDNJI SKLEP:
         
            Člen 1
            Vloga za registracijo European Alliance for Freedom and Democracy ASBL kot evropske politične stranke se zavrne.
         
         
            Člen 2
            Sklep začne veljati na dan, ko so o njem uradno obveščeni naslovniki.
         
         
            Člen 3
            Sklep se naslovi na
            
                        European Alliance for Freedom and Democracy ASBL
                     
                  
                        Avenue Louise/Louizalaan 65 box 11
                     
                  
                        1050 Bruxelles/Brussel
                     
                  
                        BELGIQUE/BELGIË
                     
                  
         
            V Bruslju, 2. septembra 2020
            
               
                  Za Organ za evropske politične stranke in evropske politične fundacije
               
               
                  Direktor
               
               Michael ADAM
            
         
         
            (1)  UL L 317, 4.11.2014, str. 1.
         
            (2)  Organ se je zaradi zdravstvenih razmer, povezanih s pandemijo koronavirusa COVID-19, izjemoma strinjal, da bo vloge obravnaval pred prejemom podpisanih izvirnikov.
         
            (3)  Odgovor na predhodno oceno je vseboval takšna dokazila zgolj za Nizozemsko.
         
            (4)  UL L 114 I, 4.5.2018, str. 1.